

 Република Србија

 ГРАД НИШ

 Управа за омладину и спорт

 Број: 1730-1/2016-19

 Датум: 06.10.2016. г.

**СКУПШТИНА ГРАДА НИША**

ПРЕДМЕТ:Обавештење

ВЕЗА: Ваш допис бр.481/2016-02 од 12.09.2016.године

Дописом под горе наведеним бројем доставили сте Управи за омладину и спорт Одборничко питање одборника Одборничке групе „Доста је било“, Срђана Нонића, број 889/2016-02, који је именовани доставио Скупштини Града Ниша, дана 09.09.2016. године.

 Наведеним одборничким питањем, од седам тачака, траже се документа финансијске и друге природе везана за рад „Савеза спортова Ниша“ и његових органа, односно Управног одбора и Скупштине.

 Сматрамо да је омашком одборничко питање доставњено Управи за омладину и спорт. Наиме, Управа врши једино контролу реализација програма Спортског савеза Ниша, чије је суфинансирање одобрено решењима Градоначелника Града Ниша, као и исправност трошења средстава исплаћених из буџета Града за реализацију програма, односно испуњење уговорних обавеза. У надлежности Управе није контрола целокупног финансијског пословања Спортског савеза Ниша, нити управни надзор над њиховим радом. Ово из разлога што Спортски савез Ниша има статус спортске организације, дакле организације цивилног сектора, а не организације чији је оснивач Град Ниш.

 **Начелник**

 **\_\_\_\_\_\_\_\_\_\_\_\_\_\_\_**

 **Горан Ђорђевић**